પર્યુષણના દિવસોમાં ઉપાશ્રયમાં વ્યાખ્યાન દરમ્યાન નાટીકા રૂપે ઇતિહાસની રચનાઓની ઝાંખી મહીલા મંડળ તેમજ ભાવિકો ભજવી ભગવાન મહાવીરના સમયનું સ્મરણ કરાવી રહ્યા છે. જૈન ઇતિહાસમાં સોળ સતિઓના વેશભૂષા સાથે સંવાદ રજૂ કરેલ તેમજ પર્યુષણના પાંચમા દિવસે ભગવાન મહાવીરના સત્યાવીસ ભવોનું પૂ.મ.સ.એ વર્ણન કરી પ્રભુના શાસન દ્વારા જગતના માનવો ઉપર કરેલ ઉપકાર માટે અહોભાવ દર્શાવેલ મહાવીર જયંતીના દિવસે માતા ત્રિશલાના ગર્ભકાળ સમયમાં આવેલ ચૌદ સ્વપ્નોનું વર્ણન પૂ.મ.સ.એ કરેલ અને મહીલા મંડળની બહેનો ફોટાફ્રેમ સ્વરૂપે અપૂર્વ હોશથી ચૌદ સ્વપ્ના સૌની વચ્ચે પ્રર્દશીત કરેલ અને ત્યારબાદ સ્વપ્નોની ઉછામણીમા બોલી દ્વારા અનેક ભાવિકોએ લાભ લીધેલ.